เรื่องร้องเรียน: บ้านเลขที่107(99/2266)ซอยท่าข้าม30 ได้เปิดเป็นโรงงานผลิตอาหารสัตว์ ในการผลิตกระบวนการผลิตส่งกลิ่นเหม็นมากๆๆๆๆไม่ว่าเป็นเนิ้อปลา,เนื้อไก่,เครื่องในสัตว์ ๆไม่มีระบบการจัดการกลิ่น ส่งกลิ่นเหม็นมากๆๆๆ บริเวณรอบๆโดยรอบ ได้กลิ่นเหม็นเน่าทุกวันแต่จะมากขึ้นในวันอังคารที่ 18 เมษายนและวันศุกร์ที่21 เมษายน 2566 ได้มีเจ้าหน้ามาตรวจดู4ท่านมีคุณสุธาสินีได้มาตรวจจริง แต่ในวันนี้วันพฤหัสบดียังคงมีกลิ่นเหม็นคาวมาก ไม่มีการกำจัดกลิ่นให้ลดลงเลย เดือดร้อนมาก  ที่บ้านต้องปิดประตู ปิดหน้าต่าง ออกมาหน้าบ้านไม่ได้เลย ก็ยังมีกลิ่นเหม็นเน่ามากๆ ต้องใส่หน้ากากอนามัยตลอด ได้รับกลิ่นเหม็นเน่าตลอด สุขภาพทางเดินหายใจเป็นพิษด้วยค่ะ ฝากเจ้าหน้าที่ ช่วยดูแลและให้ทางผู้ประกอบการช่วยหาวิธีการกำจัดกลิ่นเหม็นคาวด้วยค่ะ ขอบคุณมากค่ะ
การดำเนินการของเจ้าหน้าที่: สำนักงานเขตบางขุนเทียนได้ตรวจสอบติดตามสถานที่ดังกล่าว และได้แนะนำให้เจ้าของสถานประกอบการจัดหาน้ำยาสำหรับทำความสะอาด น้ำยาฆ่าเชื้อ กำจัดกลิ่นคาว และเพิ่มความถี่ในการทำความสะอาด ไม่ให้รบกวนผู้อยู่อาศัยบริเวณใกล้เคียง ปัจจุบันอยู่ระหว่างประสานหน่วยงานที่เกี่ยวข้องเพื่อตรวจวัดกลิ่น ทั้งนี้ จะได้ติดตามผลเป็นระยะต่อไป
ความเห็นของผู้แจ้ง: ปัญหากลิ่นเหม็นเน่านี้ยังไม่ได้รับการแก้ไข และกลิ่นยังเพิ่มขึ้นด้วยค่ะ
พื้นที่: แขวงแสมดำ เขตบางขุนเทียน กรุงเทพมหานคร